สวัสดีค่ะ คือแม่เป็นมะเร็งปากมดลูกและมีตอนนี้มีอาการปวดท้อง ถ่ายไม่สุด ถ่ายบ่อย ร่วมกับปัสสาวะไม่สุดด้วยค่ะ ทำให้ตอนนี้ท้องป่องมากเหมือนคนท้อง 3-4 เดือนเลยค่ะ อยากทราบว่ามีวิธีใดที่สามารถบรรเทาอาการเหล่านี้ให้ดีขึ้นบ้างมั้ยคะ เช่นให้ถ่ายออกมาได้เยอะๆ หรือปัสสาวะออกมาได้เยอะๆค่ะ เห็นแม่เป็นแบบนี้แล้วรู้สึกทรมานแทนค่ะ
สวัสดีค่ะ หากเป็นมะเร็งปากมดลูก แล้วเกิดอาการปวดท้อง ถ่ายไม่สุด ถ่ายบ่อย ปัสสาวะไม่สุด อาจเกิดจาก- หากได้รับการรักษามาแล้วด้วยการฉายรังสีหรือเคมีบำบัด ก็อาจเป็นผลข้างเคียงจากการฉายรังสีรักษาหรือเคมีบำบัดได้- หากยังไม่ได้รับการรักษาใดๆ อาจเป็นผลจากมะเร็งที่มีการลุกลามเข้าไปในทวารหนักและกระเพาะปัสสาวะได้- การติดเชื้อในลำไส้และกระเพาะปัสสาวะแนะนำควรไปพบกับแพทย์ที่รักษา ว่าสาเหตุเกิดจากอะไร เนื่องจากวิธีการรักษาจะแตกต่างกันค่ะ แต่หากปัสสาวะไม่ออก ก็ควรรีบไปพบแพทย์โดยเร็ว เพราะอาจอันตรายได้ ซึ่งอาจต้องใส่ท่อปัสสาวะ หรือเจาะหน้าท้องระบายเอาปัสสาวะออกค่ะ สำหรับอุจจาระ หากพบว่าอุจจาระไม่สุด แล้วมีอุจจาระค้างในลำไส้มาก แพทย์อาจต้องทำการสวนเอาอุจจาระออกค่ะ ส่วนอาการปวดท้อง หากเกิดจากความปวดจากมะเร็ง ไม่ได้ปวดจากการที่อุจจาระและปัสสาวะค้างอยู่ ก็ต้องอาศัยการใช้ยาแก้ปวดชนิดที่มีความแรงเพื่อบรรเทาอาการปวดค่ะ ยังไงก็ขอให้อาการหายไวๆ นะคะ